**Ziņojums par pašvaldību civilās aizsardzības komisiju apmācību**

1. **Patreizējā situācija**

Valsts ugunsdzēsības un glābšanas dienests pēc 2013.gada plūdiem, kā arī pamatojoties uz pamatojoties uz Civilās aizsardzības likuma 7.panta pirmās daļas 14.punktu un Krīzes vadības padomes 2013.gada 20.maija sēdes protokolā Nr.25 (5.§) 2.1. un 2.3.apakšpunktā noteikto izstrādāja 7 stundu pašvaldību civilās aizsardzības komisiju apmācības programmu. Apmācības programmu 2013.gada 7.maijā apstiprināja Valsts ugunsdzēsības un glābšanas dienesta priekšnieks.

Minētajā apmācības programmā tika iekļautas šādas tēmas:

|  |  |  |  |
| --- | --- | --- | --- |
| Nr.p.k. | Tēmas | Apakštēmas | Stundu skaits |
| Teorija | Praktiskie darbi | Kopā |
| 1. | Civilās aizsardzības sistēma valstī, ES un NATO | * civilās aizsardzības sistēmas loma nacionālās drošības sistēmā
* civilās aizsardzības loma ES un NATO
* civilās aizsardzības sistēmas organizācija, struktūra, galvenie uzdevumi, vadība
* pašvaldību uzdevumi un tiesības
* valsts iestāžu uzdevumi
 | 1 |  | 1 |
| 2. | Pašvaldības civilās aizsardzības komisija | * pašvaldības civilās aizsardzības komisijas tiesiskais statuss
* pašvaldības civilās aizsardzības komisijas uzdevumi, tiesības, struktūra, organizācija
 | 1 |  | 1 |
| 3. | Ārkārtējās situācijas  | * termina „ārkārtējā situācija” skaidrojums
* ārkārtējās situācijas spēks laikā un tā tiesiskās sekas
* ārkārtējās situācijas izsludināšanas kārtība
* Ministru kabineta tiesības izsludinot ārkārtējo situāciju
 | 1 |  | 1 |
| 4. | Pašvaldības civilās aizsardzības plāns | * pamatojums
* plāna struktūra
* plāna izvērtēšana, precizēšana
 | 1 |  | 1 |
| 5. | Katastrofu pārvaldīšana | * termina „katastrofu pārvaldīšana” skaidrojums
* valstī iespējamās katastrofas to sekas
* iedzīvotāju nodrošināšana ar pārtiku valsts apdraudējuma gadījumā
 | 1 |  | 1 |
| 6. | Civilās aizsardzības mācības  | * mācību veidi
* mācību organizēšanas kārtība
 | 1 |  | 1 |
| 7. | Pašvaldību civilās aizsardzības komisijas rīcība katastrofu gadījumā, ņemot vērā scenārijā noteikto | * plūdi
* elektrotīklu bojājumi
* bīstamo ķīmisko vielu noplūde
* epizootija
* vētra
 |  | 1 | 1 |
| Kopā: | 7 |

Apmācības programma paredz, ka tās īstenošanu ne retāk, kā reizi četros gados nodrošina Valsts ugunsdzēsības un glābšanas dienesta priekšnieka attiecīgās pašvaldības civilās aizsardzības komisijā norīkotā Valsts ugunsdzēsības un glābšanas dienesta amatpersona, republikas pilsētās Valsts ugunsdzēsības un glābšanas dienesta Civilās aizsardzības pārvaldes amatpersonas.

Praktiskā darba īstenošanai katrai pašvaldības civilās aizsardzības komisijai tika izstrādāti pieci scenāriji (plūdi, elektrotīklu bojājumi, epizootija, vētra, bīstamo ķīmisko vielu noplūde). Scenāriju izvēlē tika ņemts vērā attiecīgajā pašvaldībā iespējamākais apdraudējums vai arī pašvaldības civilās aizsardzības komisijas locekļiem balsojot tika izvēlēts kuru scenāriju izspēlēt praktiski. Pašvaldības civilās aizsardzības komisijai 30 minūšu laikā bija jāvienojas par:

1. vadošo institūciju attiecīgajā katastrofā;
2. lēmumiem kas jāpieņem, lai nodrošinātu koordinētu katastrofas ierobežošanu vai tās postošo apstākļu un izraisīto seku likvidēšanu;
3. pasākumiem, kas jāīsteno, lai nodrošinātu katastrofas ierobežošanu vai tās postošo apstākļu un izraisīto seku likvidēšanu, prioritārā secībā;
4. resursiem, kas nepieciešami katastrofas ierobežošanai vai tās postošo apstākļu un izraisīto seku likvidēšanai.
5. **Rezultāti**

Kopumā 2014.gada laikā tika apmācītas 71 pašvaldību civilās aizsardzības komisija, kurās bija iekļauti dažādu institūciju pārstāvji:

|  |  |
| --- | --- |
| Valsts ugunsdzēsības un glābšanas dienests | 45 |
| Pašvaldība | 270 |
| NBS/Zemessardze | 26 |
| Pašvaldības policija | 33 |
| Valsts policija | 36 |
| Valsts meža dienests | 20 |
| Neatliekamās medicīniskās palīdzības dienests | 10 |
| Latvenergo | 23 |
| Latvijas gāze | 8 |
| Komersanti | 81 |
| Slimnīcas | 15 |
| Skolas | 17 |
| Latvijas autoceļu uzturētājs | 7 |
| Latvijas valsts meži | 1 |
| Valsts vides dienests | 14 |
| Pārtikas un veterinārais dienests | 12 |
| Latvijas dzelzceļš | 3 |
| Veselības inspekcija | 4 |
| Latvijas valsts ceļi | 3 |
| Valsts robežsardze | 4 |
| Slimību profilakses un kontroles centrs | 1 |
| **Kopā:** | **633** |

M.Baltmanis, 67075818

martins.baltmanis@vugd.gov,lv